**Dohoda o pracovnej činnosti**

uzatvorená podľa § 228a zákona č. 311/2001 Z. z. Zákonník práce v znení neskorších predpisov

medzi týmito zmluvnými stranami

|  |  |
| --- | --- |
| **Zamestnávateľ:** | Stredoslovenský futbalový zväz |
| **Sídlo** | Partizánska cesta 93, 974 01 Banská Bystrica |
| **IČO** | 14224755 |
| **Registrácia** | Ministerstvo vnútra SR, č.: VVS//1-909/90-80 |
| **Zastúpený** | Mgr. Ladislav Matejka, vedúci sekretár SsFZ |

a

|  |  |
| --- | --- |
| **Zamestnanec:** **(priezvisko, meno):** |  |
| **Trvalý pobyt (aj PSČ):** |  |
| **Rodné číslo:** |  |
| **Dátum narodenia:** |  |
| **Miesto narodenia:** |  |
| **Št. príslušnosť/národnosť:** |  |
| **Rodinný stav:** |  |
| **Zdravotná poisťovňa:** |  |
| **Poberateľ dôchodku[[1]](#footnote-2):** |  |
| **Číslo účtu v tvare IBAN:** |  |
| **Telefón, email:** |  |
| **Zaradenie: SsFZ, ObFZ** |  |

Zmluvné strany uzatvárajú túto dohodu o pracovnej činnosti (ďalej ako „dohoda“):

**Čl. I - Predmet dohody**

1. Zamestnanec bude na základe tejto dohody vykonávať tento druh práce: činnosť rozhodcu, asistenta rozhodcu, delegáta zväzu a pozorovateľa rozhodcov na stretnutiach organizovaných SsFZ.
2. Zmluvné strany sa dohodli na uzatvorení tejto dohody na dobu určitú, a to

od ..........................do 30.11.2021

1. Zmluvné strany sa dohodli, že zamestnanec bude na základe tejto dohody vykonávať dohodnutú prácu v rozsahu najviac 10 hod. týždenne, pričom prestávky na odpočinok a jedenie sa nezapočítavajú do pracovného času.

**Čl. II - Odmena**

1. Odmena za vykonanie práce je v zmysle sadzobníkov odmien a ostatných náhrad delegovaných osôb uvedených v Rozpise súťaží SsFZ 2020/2021 a 2021/2022.
2. Odmena za vykonanie práce je splatná najneskôr do konca kalendárneho mesiaca nasledujúceho po mesiaci, v ktorom zamestnanec prácu vykonal.

**Čl. III - Práva a povinnosti zmluvných strán**

1. Zamestnanec sa zaväzuje:
	1. vykonávať dohodnutú prácu osobne, zodpovedne a riadne, dodržiavať podmienky dohodnuté v tejto dohode,
	2. riadne hospodáriť s prostriedkami, ktoré mu zamestnávateľ zveril, v prípade potreby viesť príslušnú písomnú evidenciu,
	3. chrániť majetok zamestnávateľa pred poškodením, stratou, zničením a zneužitím,
	4. dodržiavať všeobecne záväzné právne predpisy a platné interné normy zamestnávateľa,
	5. zachovávať mlčanlivosť o skutočnostiach, o ktorých sa dozvedel pri výkone práce a ktoré v záujme zamestnávateľa nemožno oznamovať iným osobám,
	6. bez zbytočného odkladu písomne oznámiť zamestnávateľovi všetky zmeny, ktoré sa týkajúce pracovnoprávneho vzťahu a súvisia s jeho osobou, najmä zmenu mena, priezviska, trvalého pobytu alebo prechodného pobytu, adresy pre doručovanie písomností, v prípade poukazovania odmeny na bankový účet aj zmenu bankového spojenia, zmenu poisťovne a zmenu štatútu študenta.
2. Zamestnanec sa tiež zaväzuje predložiť rozhodnutie o priznaní dôchodku v prípade, ak mu bol dôchodok priznaný.
3. Zamestnanec zodpovedá za škodu spôsobenú zamestnávateľovi zavineným porušením povinností pri výkone práce alebo v priamej súvislosti s ňou rovnako ako zamestnanec v pracovnom pomere.
4. Zamestnávateľ sa zaväzuje:
	1. vytvoriť vhodné pracovné podmienky zaisťujúce riadny a bezpečný výkon práce,
	2. zaplatiť zamestnancovi dohodnutú odmenu,
	3. dodržiavať ostatné podmienky tak, ako boli dohodnuté.

**Čl. IV - Skončenie dohody**

Dohodu je možné skončiť:

* 1. písomnou dohodou,
	2. okamžitým skončením podľa § 68 až § 70 Zákonníka práce,
	3. výpoveďou z akéhokoľvek dôvodu alebo bez uvedenia dôvodu s 15-dňovou výpovednou dobou, ktorá začína plynúť dňom doručenia výpovede,
	4. prípadné vyradenie, resp. nezaradenie na nominačnú listinu R, resp. DZ SsFZ (ObFZ - mládež) sa považuje za stratu kvalifikačného predpokladu pre výkon dohodnutej náplne práce a je automaticky dôvodom na ukončenie tejto dohody.

**Čl. V - Záverečné ustanovenia**

1. Dohoda nadobúda platnosť a účinnosť dňom jej podpisu oboma zmluvnými stranami.
2. Zamestnanec podpisom tejto dohody prehlasuje, že bol včas a riadne informovaný o spracúvaní a získavaní jeho osobných údajov, že svoje osobné údaje poskytol slobodne a vážne, že ho zamestnávateľ informoval o jeho právach, ktoré stanovuje Nariadenie Európskeho parlamentu a Rady (EÚ) 2016/679 z 27. mája 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“) a zákon č. 18/2018 Z. z. o ochrane osobných údajov a o zmene a doplnení niektorých zákonov a že všetky ním poskytnuté osobné údaje sú pravdivé a úplné.
3. Zamestnanec podpisom tejto dohody potvrdzuje, že bol zamestnávateľom riadne oboznámený so všeobecne záväznými právnymi predpismi a internými právnymi predpismi zamestnávateľa vzťahujúcimi sa na prácu ním vykonávanú, s právnymi predpismi a ostatnými predpismi na zaistenie bezpečnosti a ochrany zdravia pri práci, ktoré musí zamestnanec pri svojej práci dodržiavať.
4. Práva a povinnosti neupravené v tejto dohode sa riadia ustanoveniami Zákonníka práce v znení neskorších predpisov.
5. Všetky zmeny a doplnky podmienok dohodnutých v tejto dohode sú možné len po vzájomnej dohode obidvoch zmluvných strán a musia byť dohodnuté písomne.
6. Zmluvné strany prehlasujú, že dohodu neuzavreli v tiesni, pod nátlakom alebo za nápadne nevýhodných podmienok. Dohoda je slobodným prejavom ich vlastnej vôle.
7. Zmluvné strany prehlasujú, že všetky údaje v nej uvedené sú pravdivé a úplné.
8. Zmluvné strany si dohodu prečítali, jej obsahu, právam a povinnostiam z nej vyplývajúcich porozumeli a na znak súhlasu s jej obsahom ju vlastnoručne podpísali.
9. Dohoda je vyhotovená v dvoch vyhotoveniach, pričom každé má platnosť originálu. Každá zmluvná strana obdrží jedno vyhotovenie.

V B. Bystrici,

|  |  |  |  |  |
| --- | --- | --- | --- | --- |
| Dátum: |  |  | Dátum: |  |
| Podpis: |  |  | Podpis: |  |
|  | Za zamestnávateľaMgr. Ladislav Matejka,vedúci sekretár SsFZ – poverený štatutár |  |  | Zamestnanec |

1. Zamestnanec je povinný uviesť, či je alebo nie je poberateľom dôchodku. V prípade, ak je zamestnanec poberateľom dôchodku, uvedie, aký druh dôchodku poberá (starobný, invalidný, invalidný výsluhový, výsluhový po dovŕšení dôchodkového veku, predčasný starobný). Kópia výmeru príslušného dôchodku je nevyhnutnou prílohou dohody. [↑](#footnote-ref-2)